বর্ষাকাল শেষ হওয়ার পর জাপানীরা তাদের আক্রমণ প্রচেষ্টার আর পুনরাবৃত্তি ঘটায় নি। জাপানীরা বরং জেনারেল বা মাও এর তত্ত্বাবধানে বার্মায় একটি স্বাধীন বর্মি সরকার গঠন করে এবং অং সান-কে সেনা-প্রধান করে বার্মার স্বাধীনতাকামী সৈন্যদের নতুনভাবে গঠন করে তাদের নবগঠিত বার্মা রক্ষার দায়িত্ব ন্যস্ত করে। কিন্তু বাস্তবে, উভয় নবগঠির বর্মি সরকার এবং সেনাবাহিনীরা আসলে জাপানি কর্তৃপক্ষ কর্তৃকই নিয়ন্ত্রিত হতো।

অপরদিকে মিত্রশক্তির বার্মা অভিযানে জাপানীদের সাথে পেরে না উঠা, সামরিক অধ্যয়নে হতাশার সমীক্ষা হিসেবে পরিচয় লাভ করে। সেই সময় বৃটেনের শুধু তিনটি যুদ্ধ অভিযান চালিয়ে যাওয়ার শক্তিমত্তা ছিল; আর সেগুলো হলো দুইটি মধ্যপ্রাচ্যের উভয়প্রান্তে নাৎসি জার্মানিদের বিরুদ্ধে এবং আরেকটি হলো দূরপ্রাচ্যে, যেখানে বৃটেনের যথাযথ সরবরাহের অভাবে যুদ্ধ হারাতে বসছিল। কিন্তু সেই সময় লন্ডন এবং ওয়াশিংটনের মধ্যে যে চুক্তি হয়েছিল সেখানে <nowiki>"জার্মানিই প্রথম"</nowiki> নীতি অর্থাৎ যে করেই হোক জার্মানিকে মধ্যপ্রাচ্যে কোণঠাসা করতে হবে নীতির উপর জোড় দিতে হয়েছিল।

যুদ্ধের জন্য যে প্রস্তুতি সেই সময় মিত্রশক্তিরা গঠন করেছিল, তা মূলত ভারতের পূর্বাংশের অঞ্চলগুলোতে বিশৃংখলা সৃষ্টির কারণে ব্যাপকভাবে বাধাপ্রাপ্ত হয়েছিল। সেই সময় পশ্চিম বঙ্গ ও বিহার রাজ্যে ভারত ছাড়ো আন্দোলন চারদিকে ছড়িয়ে পরেছিল; যা দমন করতে ব্রিটিশদের বৃহৎ সংখ্যক সেনাবাহিনীর প্রয়োগ করতে হয়েছিল। তৎকালীন বাংলা রাজ্যে পঞ্চাশের মন্বন্তর নামক এমনকি একটি সর্বনাশা দূর্ভিক্ষও হয়েছিল, যে দূর্ভিক্ষে ৩ মিলিয়নের মতো মানুষ অনাহারে ও বিভিন্ন রোগবালাইয়ে কারণে মারা গিয়েছিল। এই ধরনের বিশৃংখল পরিবেশে ব্রিটিশদের পক্ষে সম্ভব ছিল না আসামে যুদ্ধ সংক্রান্ত ব্যাপারে নিরবিচ্ছিন যোগাযোগ রাখার এবং স্থানীয় শিল্পকারখানাগুলোকে যুদ্ধের জন্য কাজে লাগানোর। আর তাই যুদ্ধরত বার্মার কাছে ভারতের এলাকাগুলোতে এই অনাহার, দূর্ভিক্ষ ও নানা ধরনের রোগবালাইয়ের মতো প্রতিকূলতার দরুণ যুদ্ধরত মিত্রশক্তির সৈন্যদের মনোবল কমে গিয়েছিল যার কারণে তাদের প্রশিক্ষণ প্রক্রিয়া প্রদানে সময় অনেক বেশি লেগেছিল।

কিন্তু এতো প্রতিকূলতার মধ্যেও মিত্রশক্তির সৈন্যরা ১৯৪২ থেকে ৪৩ এর দিকে শুষ্ক মৌসুমে দুইটি সামরিক আক্রমণ পরিচালিত করে। মিত্রশক্তির প্রথম আক্রমণের মধ্যে একটি ছিল বার্মার রাখাইন রাজ্যে। এই আক্রমণের মাধ্যমে ব্রিটিশ-ভারতীয় সেনাবাহিনী মূলত মায়ু উপদ্বীপ এবং আক্যব দ্বীপ দখল করতে চেয়েছিল, যেখানে একটি গুরুত্বপূর্ণ বিমান-ঘাঁটি অবস্থিত ছিল। ব্রিটিশ সেনাবাহিনীর একটি ডিভিশান ডনবাইক নামক একটি জায়গায় অগ্রসর হয়েছিল যেটি ছিল মায়ু উপদ্বীপ থেকে কিছুটা দূরে। কিন্তু জাপানী সৈন্যদের একটি ছোট কিন্তু পরিখা দ্বারা সুরক্ষিত সৈন্যদল ব্রিটিশ সৈন্যদের সেই জায়গায় রুখে দেয়। যুদ্ধের এই পর্যায়ে, মিত্রশক্তিরা অনুধাবন করতে পেরেছিল যে, রণকৌশলগত পরিকল্পনার অভাবের দরুণ তাদের দ্বারা জাপানীদের খনন করা পরিখায় অবস্থিত জাপানী সৈন্যদের হারানো সম্ভবপর হবে না। তাই ব্রিটিশ-ভারতীয় সেনাদের নিয়ে পরিচালনা করা মিত্রশক্তির এই পুনঃআক্রমণ শেষ পর্যন্ত বহু ক্ষয়-ক্ষতি সমেত ব্যর্থতায় পর্যবসিত হয়। মিত্র শক্তির এই পুনঃআক্রমণের জবাবে মধ্য বার্মা থেকে জাপানী সৈন্যরা সীমান্তবর্তী এলাকায় আসতে শুরু করে এবং দুর্গম নদী ও পর্বত অতিক্রম করে তারা সংখ্যায় মিত্রশক্তির সেনাবাহিনীদের ছাড়িয়ে যেতে থাকে। ক্লান্ত ব্রিটিশ সৈন্যরা যুদ্ধক্ষেত্রে নিজেদের আত্মরক্ষার স্থান ধরে রাখতে পারে নি এবং শেষে যুদ্ধের অনেক সরঞ্জাম পরিত্যাগ করে তাদের নিজেদের ভারতীয় সীমানায় পালাতে বাধ্য হয়।

ব্রিটিশদের দ্বিতীয় আক্রমণ বিতর্কিত ছিল। বিগ্রেডিয়ার অর্ড উইনগেইটের নেতৃত্বে ব্রিটিশ সেনাবাহিনীর বিশেষ দল চিন্ডিটস্‌, জাপানী সৈন্যদের ফ্রন্ট লাইনে অনুপ্রবেশ করে এবং বার্মার একদম গভীরে অগ্রসর হতে থাকে। এই সামরিক অভিযানের উদ্দেশ্য ছিল বার্মার উত্তর-দক্ষিণ রেলপথ বিনষ্ট করে দেওয়া এবং এই সামরিক অভিযানের কোডনাম দেওয়া হয়েছিল <nowiki>"অপারেশন লংক্লোথ"</nowiki> হিসেবে। ব্রিটিশ সেনাবাহিনীর প্রায় ৩০০০ সেনাসদস্য বিভিন্ন শ্রেণীতে বিভক্ত হয়ে সেই অভিযানে বার্মায় অনুপ্রবেশ করেছিলো। অনুপ্রবেশকারি এই ব্রিটিশ সৈন্যরা বার্মার উত্তরে রেলপথ বিনষ্ট করে জাপানীদের যোগাযোগ ব্যবস্থা প্রায় দুই সপ্তাহের জন্য সম্পূর্ণরূপে বিচ্ছিন্ন করে দেয়। মূলত এই ধরনের অপারেশন আদৌ হয়েছিল কি না সে ব্যাপারে ধৌওয়াশা রয়ে যায় যা থেকে বিতর্কের জন্ম দেয়। অনেকের মতে, মিত্রশক্তির সৈন্য এবং ব্রিটিশ-ভারতীয় সৈন্যদের হারিয়ে যাওয়া মনোবল ফিরানোর জন্য এবং জংগলে লুকিয়ে থাকা জাপানী সৈন্যদের সাথে দৃঢ়তার সহিত যুদ্ধে অবতীর্ণ হওয়ার জন্যই ব্রিটিশ কমান্ডাররা এমন আত্ম-অপপ্রচার চালিয়েছিল।

দক্ষিণ ফ্রন্ট ১৯৪৩/৪৪
চূড়ান্ত অভিযান
মিত্রশক্তির প্রতিহতি, ১৯৪২-১৯৪৩
মিত্রশক্তির পরিকল্পনা